CELEX: 62010TN0181
Language: da
Date: 2010-04-23 00:00:00
Title: Sag T-181/10: Sag anlagt den 23. april 2010 — Reagens mod Kommissionen

3.7.2010   
            
            
               DA
            
            
               Den Europæiske Unions Tidende
            
            
               C 179/42
            
         Sag anlagt den 23. april 2010 — Reagens mod Kommissionen
   (Sag T-181/10)
   2010/C 179/74
   Processprog: engelsk
   
      Parter
   
   
      Sagsøger: Reagens SpA (San Giorgio di Piano, Italien) (ved solicitor B. O’Connor og lawyers L. Toffoletti, D. Gullo og E. De Giorgi)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af Kommissionens beslutning af 23. februar 2010, som blev truffet i forbindelse med den genfremsatte begæring om aktindsigt i dokumenterne GESTDEM 2009/5145 (SG.E.3/HP/cr–Ares (2010)95823).
            
         
               —
            
            
               Kommissionen pålægges at gøre de dokumenter, der er nævnt på side 3 i den anfægtede beslutning, offentligt tilgængelige (på en måde, der ikke er fortrolig).
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med søgsmålet nedlægger sagsøgeren i henhold til artikel 263 TEUF påstand om annullation af Kommissionens beslutning af 23. februar 2010, som blev truffet i forbindelse med den genfremsatte begæring om aktindsigt i dokumenterne GESTDEM 2009/5145 (SG.E.3/HP/cr–Ares (2010)95823), vedrørende en procedure i henhold til forordning (EF) nr. 1049/2001 (1). Beslutningen vedrørte begæringen om aktindsigt i dokumenter vedrørende anmodninger om hensyntagen til sagsøgerens manglende betalingsevne i forhold til en bøde, som denne var blevet pålagt for at have tilsidesat artikel 81 EF og artikel 53 EØS (sag COMP/38589 — Varmestabilisatorer).
   Til støtte for påstandene har sagsøgeren anført følgende anbringender:
   
                
            
            
               Kommissionen begik en åbenbar retlig fejl, da den fortolkede undtagelserne i artikel 4 i forordning nr. 1049/2001 udvidende.
            
         
                
            
            
               Desuden begik Kommissionen en åbenbar retlig fejl, da den gav afslag på begæringen om aktindsigt i dokumenter ud fra hensynet til beskyttelsen af virksomhedernes forretningsmæssige interesser og til beskyttelsen af formålet med undersøgelsen.
            
         
                
            
            
               Ved ikke at bevillige delvis aktindsigt tilsidesatte Kommissionen endvidere sagsøgerens ret i henhold til forordning nr. 1049/2001 til at få aktindsigt i udgaver af dokumenterne, der ikke er fortrolige.
            
         
                
            
            
               Endelig tilsidesatte Kommissionen principperne om god forvaltningsskik og om beskyttelse af sagsøgerens berettigede forventninger samt retsstatsprincippets iagttagelse i administrationen, da den gav afslag på aktindsigt i oplysninger, der var nødvendige for at finde ud af, hvordan Kommissionen anvender artikel 35 i retningslinjerne for beregningen af bøder (2).
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter, EFT L 145, s. 43.
   
      (2)  Retningslinjerne for beregningen af bøder efter artikel 23, stk. 2, litra a), i forordning nr. 1/2003, (EUT 2006 C 210, s. 2).